b'\n_START_ARTICLE_\nIvan Aleksandrovi\xc4\x8d Nabokov\n_START_SECTION_\n\xc5\xbdivljenje\n_START_PARAGRAPH_\nSin generala Aleksandra Ivanovi\xc4\x8da Nabokova je bil leta 1806 povi\xc5\xa1an v poro\xc4\x8dnika Semjonovskega polka, s katerim se je udele\xc5\xbeil bojev proti Napoleonu. Odlikoval se je v bojih, tako da je bil kmalu povi\xc5\xa1an v \xc5\xa1tabnega stotnika. Med veliko patriotsko vojno je bil povi\xc5\xa1an v generalmajorja in imenovan za poveljnika Sevskega pehotnega polka. Januarja 1816 je postal poveljnik 3. brigade 1. grenadirske divizije in od leta 1822 je bil poveljnik 3. pehotne divizije._NEWLINE_22. avgusta 1826 je bil povi\xc5\xa1an v generalporo\xc4\x8dnika, \xc4\x8dez dve leti imenovan za poveljnika za\xc4\x8dasne divizije 5. pehotnega korpusa in od leta 1829 je bil poveljnik 3. gardne divizije. Sodeloval je v vseh ve\xc4\x8djih bitkah novembrske vstaje._NEWLINE_19. maja 1832 je bil imenovan za poveljnika Grenadirskega korpusa (na tem polo\xc5\xbeaju je ostal skoraj 15 let); 6. decembra 1835 je bil povi\xc5\xa1an v generala pehote. Leta 1844 je postal generaladjutant in \xc4\x8dez dve leti poveljnik svojega starega Sevskega pehotnega polka. 20. decembra 1848 je bil upokojen iz aktivne slu\xc5\xbebe zaradi zdravstvenih te\xc5\xbeav._NEWLINE_Kljub vsemu pa je postal \xc4\x8dlan Voja\xc5\xa1kega sveta in poveljnik peterbur\xc5\xa1ke trdnjave.'